##### НАЦРТ

Врз основа на член 196 - з од Изборниот законик ('Службен весник на Република Македонија' бр.40/06; 136/08; 148/08; 155/08; 163/08; 44/11; 51/11; 142/12; 31/13; 34/13; 14/14; 30/14; 196/15; 35/16; 97/16; 99/16, 136/16 и 142/16), а во врска со член 96 став 2 од Законот за аудио и аудиовизуелни медиумски услуги ('Службен весник на Република Македонија' бр.184/13, 13/14, 44/14, 101/14, 132/14 и 142/16), и Заклучокот бр. 02-3867/2 од 17.08.2016 г . , Советот на Агенцијата за аудио и аудиовизуелни медиумски услуги на 28 седница одржана на 17.08.2016г. донесе:

##### МЕТОДОЛОГИЈА ЗА МОНИТОРИНГ НА ИЗБОРНОТО МЕДИУМСКО ПРЕТСТАВУВАЊЕ ПРЕКУ РАДИО И ТЕЛЕВИЗИСКИТЕ ПРОГРАМСКИ СЕРВИСИ ЗА ПРЕДВРЕМЕНИТЕ ПАРЛАМЕНТАРНИ ИЗБОРИ КОИ ЌЕ СЕ ОДРЖАТ ВО 2016 ГОДИНА

###### ПРАВНА РАМКА

Основата за реализирањето на мониторингот врз известувањето и постапувањето на телевизиските и радио програмските сервиси во периодот пред и за време на изборната кампања, како и во периодот на изборниот молк, е пропишана во Изборниот законик ('Службен весник на Република Македонија' бр.: 37/96, 80/99, 4/02, 43/03, 19/04, 81/05, 60/06, 73/06, 7/08, 139/08, 114/09, 51/11, 135/11, 185/11, 142/12, 166/12, 55/13, 82/13, 14/14, 196/15 и 142/16). На овој правен акт упатува и Законот за аудио и аудиовизуелни медиумски услуги ('Службен весник на Република Македонија' бр.184/13, 13/14, 44/14, 101/14, 132/14 и 142/16), кој во член 96 став 1 пропишува дека: 'За време на изборна кампања радиодифузерите се должни да ги почитуваат прописите со кои се регулираат изборите во Република Македонија'. Сепак, освен овие правила, радиодифузерите се должни да ги почитуваат и одредбите од Законот за аудио и аудиовизуелни медиумски услуги, особено оние кои се однесуваат на стандардите и начелата за вршење на дејноста од член 61 и 111, како и посебните забрани од член 48. Со измените на Изборниот законик од јули 2016 година, во член 196 - з се предвидува Агенцијата, во рок од 30 дена од денот на донесувањето на измените, да ја измени 'Методологијата за мониторинг на изборното медиумско претставување преку радио и телевизиските програмски сервиси за време на изборните процеси', усвоена од Советот на Агенцијата на 5 јануари 2016 година. Имајќи предвид дека актуелната Методологија претставува сеопфатен документ кој важи за сите изборни процеси, поцелисходно беше да се изработи нова Методологија која ќе се применува само за предвремените парламентарни избори кои треба да се одржат во 2016 година. Изборниот законик пропишува дека мониторингот што го спроведува Агенцијата ги опфаќа и електронските медиуми (интернет портали). При подготовките за мониторингот на медиумското известување за предвремените парламентарни избори кои беа закажани за пролетта 2016 година, регулаторното тело презеде низа активности за да утврди што точно опфаќа поимот електронски медиуми (интернет портали) во Република Македонија и на кој начин би ги мониторирал. Се покажа дека постојат повеќе причини поради кои е невозможно Агенцијата да реализира мониторинг на изборното медиумско претставување преку електронските медиуми (интернет порталите), и тоа:

- - Изборниот законик не го дефинира поимот 'интернет портали', ниту неговиот опфат;
- - Ваква дефиниција нема ниту во другите домашни закони;
- - Во Република Македонија не постои регистар на интернет портали, како што на пример, има регистри на издавачи на печатени медиуми, на радијата и на телевизиите;
- - Од Класификацијата на дејностите што ја употребува Централниот регистар, но и од дефинициите на поимот во стручната литература, евидентно е дека станува збор за термин со далеку поширок опфат отколку лаичките претпоставки за него;
- - Сопственото истражување на Агенцијата преку Интернет дистрибутивниот систем на Централниот регистар на Република Македонија, покажа дека некои од правните лица кои би требало да бидат опфатени во категоријата интернет портали се регистрирани со друга дејност, а некои интернет портали ги издаваат